3.2

3.2 Μοντέλα Δεδομένων
**Στόχοι / Προσδοκώμενα Αποτελέσματα** Ο μαθητής/τρια πρέπει να είναι ικανός/ή:
 * να περιγράφει τον τρόπο που εξασφαλίζεται η ανεξαρτησία δεδομένων από την οργάνωση ενός ΣΔΒΔ σε 3 επίπεδα.
 * να αναγνωρίζει την σημασία του μοντέλου δεδομένων
 * να περιγράφει τη διαφορά του εννοιολογικού από το σχεσιακό μοντέλο

Η περιγραφή των δεδομένων μιας βάσης δεδομένων πραγματοποιείται από το μοντέλο δεδομένων (data models). Αποτελεί ένα σύνολο εργαλείων για την περιγραφή των σχέσεων των δεδομένων, της σημασίας των δεδομένων και των περιορισμών συνέπειας.

Τα μοντέλα δεδομένων περιγράφουν το σχήμα της ΒΔ σε αρκετά υψηλό επίπεδο, χωρίς λεπτομέρειες υλοποίησης. Θα πρέπει να τονιστεί ότι λάθη ή παραλήψεις στο μοντέλο δεδομένων έχουν άμεσο αντίκτυπο στα αποθηκευμένα δεδομένα όσο και στις λειτουργίες επεξεργασίας δεδομένων. Η αλλαγή του μοντέλου δεδομένων συνεπάγεται αλλαγές σε πολλά τμήματα της ΒΔ.

Έχουν αναπτυχθεί δύο μοντέλα δεδομένων τα οποία θα περιγραφούν σε αυτό το κεφάλαιο, το Μοντέλο Οντοτήτων Συσχετίσεων και το Σχεσιακό Μοντέλο Η ανεξαρτησία των δεδομένων περιγράφεται στην ενότητα 3.2.1 Εννοιολογικό και Λογικό μοντέλο.